3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

บริษัทดำเนินกิจการประกอบธุรกิจเป็นผู้ผลิตและส่งออกเครื่องประดับอัญมณีที่ทำด้วยเนื้อเงินและทองคำ
โดยมุ่งผลิตเครื่องประดับอัญมณีบนตัวเรือนทองคำหรือเนื้อเงินในระดับราคาปานกลางเป็นผลิตภัณฑ์หลัก
ซึ่งจะประดับตัวเรือนด้วยเพชร และพลอยต่าง ๆ (diamond, precious & semi precious
stones) เครื่องประดับที่บริษัท ผลิตได้แก่ แหวน ต่างหู เข็มกลัด จี้ สร้อยคอ
และสร้อยข้อมือโดยใช้เครื่องหมายการค้าของบริษัท คือ PRANDA ตลาดต่างประเทศที่สำคัญ ได้แก่
สหรัฐอเมริกา แคนาดา สเปน รัสเซีย กลุ่มประเทศประชาคมเศรษฐกิจยุโรป ญี่ปุ่น ออสเตรเลีย
เอเชียแปซิฟิค และตะวันออกกลาง

สำหรับตลาดภายในประเทศบริษัทเป็นผู้ผลิตเครื่องประดับทองคำบริสุทธิ์ 99.99 % โดยได้จัดตั้ง
บริษัท พรีม่า โกลด์ จำกัด (เปลี่ยนชื่อเป็น บริษัท พรีม่าโกลด์ อินเตอร์เนชั่นแนล จำกัด เมื่อวันที่
24 พฤศจิกายน 2543) ขึ้นเพื่อจัดจำหน่ายเครื่องประดับทองคำบริสุทธิ์ 99.99 %
ที่ผลิตจากโรงงาน “ซุปเปอร์โกลด์” ของบริษัท ภายใต้ชื่อผลิตภัณฑ์ Prima Gold
เครื่องประดับทองคำบริสุทธิ์ ประดับเพชร ชื่อ Prima Diamond
ผลิตภัณฑ์เครื่องประดับอัญมณีภายใต้ชื่อ Eighteen K ผลิตภัณฑ์เครื่องประดับอัญมณี ภายใต้ชื่อ
Century ในปัจจุบันบริษัท ยังขายแฟรนไชส์ออกไปยังประเทศแถบ เอเซียแปซิฟิค และ
ประเทศในแถบตะวันออกกลาง เช่น ดูไบ อียิปต์ เป็นต้น

นอกจากนั้น ยังมีรายได้จากการรับผลิตสินค้าพิเศษให้กับบริษัท หรือหน่วยงานราชการหรือสถาบันต่าง
ๆ ที่มีความต้องการสินค้าที่ระลึกหรือวัตถุมงคลที่จัดทำเป็นพิเศษ

สิทธิพิเศษจากการส่งเสริมการลงทุน

บริษัทได้รับสิทธิพิเศษทางภาษีภายใต้พระราชบัญญัติส่งเสริมการลงทุน พ.ศ. 2520
จากคณะกรรมการส่งเสริมการลงทุนตามบัตรส่งเสริมเลขที่ 1075/2537
สำหรับโรงงานของบริษัทในเขตอุตสาหกรรมของบริษัท เขตอุตสาหกรรมสุรนารี
จำกัดในจังหวัดนครราชสีมา ทั้งนี้ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลาแปดปีนับแต่วันที่มีรายได้จากการประกอบกิจการ
(1 มกราคม 2538)
ได้รับยกเว้นไม่ต้องนำเงินปันผลจากกิจการที่ได้รับส่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคล
และได้รับอนุญาตให้หักเงินได้พึงประเมินจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปีนับแต่วันที่มีรายได้จากการประกอบกิจการ
โดยจะต้องดำเนินการตามสาระสำคัญของโครงการที่ได้รับการส่งเสริมดังเช่น

- ชนิดผลิตภัณฑ์ คือ แหวน ต่างหู จี้ กำไล สร้อยคอ

- ขนาดกิจการมีกำลังผลิต 2,000,000 ชิ้นต่อปี

- มูลค่าการส่งออกไม่น้อยกว่าร้อยละ 30 ของมูลค่าของยอดขายทั้งสิ้น

- ต้องตั้งโรงงานในเขตอุตสาหกรรมสุรนารี จังหวัดนครราชสีมา

บริษัทเริ่มใช้สิทธิ BOI เมื่อ 1 มกราคม 2538 และจะสิ้นสุดในวันที่ 31 ธันวาคม 2545 เป็นเวลา
8 ปี หลังจากนั้นจะได้รับลดหย่อนภาษีเงินได้นิติบุคคลกึ่งหนึ่งอีกเป็นเวลา 5 ปี

-   เมื่อวันที่ 11 มกราคม 2544 บริษัทได้รับบัตรส่งเสริมการลงทุนเลขที่ 1010/2544
    ซึ่งได้รับสิทธิประโยชน์ทางภาษีเช่นเดียวกับบัตรส่งเสริมเลขที่ 1075/2537 ข้างต้น
    ยกเว้นเงื่อนไขที่บริษัทจะต้องปฏิบัติได้แก่
    บริษัทต้องเพิ่มทุนจดทะเบียนชำระแล้วไม่น้อยกว่าห้าสิบล้านบาทรวมเป็นทุนจดทะเบียนชำระแล้วไม่น้อยกว่าสองร้อยล้านบาท
    ซึ่งบริษัทได้ดำเนินการตามเงื่อนไขดังกล่าวแล้ว

  สิทธิพิเศษอื่นๆ

ในปี 2529 บริษัทได้รับอนุมัติให้จัดตั้ง คลังสินค้าทัณฑ์บน (Bonded
Warehouse)ประเภทโรงผลิตสินค้าจากกรมศุลกากรทำให้บริษัทสามารถนำเข้าทองคำแท่งและวัตถุดิบอื่น
ๆ จากต่างประเทศได้เองภายใต้การอนุญาตจากกระทรวงการคลัง
โดยได้รับสิทธิพิเศษในการยกเว้นภาษีอากรขาเข้า

บริษัท ได้รับคัดเลือกให้เป็นผู้ประกอบการค้าระหว่างประเทศระดับบัตรทอง (GOLD CARD) เลขที่
009/2542 จากกรมศุลกากร ซึ่งบริษัท ได้รับเกียรติบัตรเมื่อวันที่ 14 กุมภาพันธ์ 2543 ณ
กรมศุลกากร สิทธิพิเศษของผู้ได้รับบัตรทองในส่วนของการนำเข้า
จะได้รับสิทธิในการให้ผ่านการตรวจสอบใบขนสินค้าช่องเขียว (Green Line) ของระบบ EDI
คือไม่ต้องมีการยื่นเอกสารเพื่อให้ฝ่ายพิธีการตรวจสอบ
แต่สามารถส่งผ่านไปยังฝ่ายตรวจสอบสินค้าได้เลย และมีการตรวจสินค้าเพียงร้อยละ 30 เท่านั้น
และให้ตัดบัญชีสินค้าสำหรับเรือ (Manifest)
ภายหลังการตรวจปล่อยของและได้รับงดเว้นการตรวจสินค้า

ส่วนการส่งออกก็ได้รับสิทธิเช่นเดียวกับการนำเข้าและยังได้รับอนุมัติคืนอากรหรือการชดเชยค่าภาษีอากรทันทีที่ยื่นคำร้องขอรวมทั้งสิทธิอื่น
ๆ ที่มีในอนาคตตามที่อธิบดีกรมศุลกากรกำหนด

  (2) การตลาดและภาวะการแข่งขัน

  (ก) ลักษณะการตลาด

 กลยุทธ์ทางการตลาด

-   กลยุทธ์การแข่งขันที่สำคัญ

1.1 บริษัทมุ่งเน้นกลยุทธ์ด้านการตลาดโดยการจัดการขายให้กระจายความเสี่ยงของตลาดออกไป
โดยมีตลาดส่งออกไม่ต่ำกว่า 40 ประเทศกระจายอยู่ทั่วโลก
เพื่อหลีกเลี่ยงผลกระทบจากสภาพเศรษฐกิจผันผวนซึ่งอาจเกิดขึ้นได้ในประเทศใดประเทศหนึ่ง
อีกทั้งบริษัทยังมีนโยบายการขยายตลาดและเสาะแสวงหาตลาดใหม่ ๆ ที่มีศักยภาพในทุกปี

1.2 นอกจากจะขยายตลาดไปสู่ภูมิภาคของโลกแล้ว ในแต่ละตลาด (ประเทศ)
บริษัทยังขยายความเสี่ยงโดยการขายผ่านลูกค้าหลัก ๆ ในแต่ละประเทศ
โดยไม่ยึดการขายผูกขาดกับลูกค้ารายใดรายหนึ่งโดยเฉพาะ

1.3 บริษัทได้เน้นการบริการทั้งก่อนและหลังการขายโดยมีบริษัทอยู่ 5 แห่ง จากประเทศหลักๆ
ทั่วโลก เพื่อให้บริการแก่ลูกค้า และสามารถเข้าถึงตลาดในท้องถิ่นนั้น
โดยทราบความต้องการหลากหลายของลูกค้าจากทุก ๆ แห่งทั่วโลก

1.4 ผลิตภัณฑ์ของบริษัทได้ถูกพัฒนาโดยเน้นการพัฒนาให้ตรงตามความต้องการของลูกค้าหรือตลาดนั้น
ๆ ไม่ว่าจะเป็นรูปแบบ รสนิยม
หรือราคาที่ลูกค้าต้องการเพราะตลาดของแต่ละประเทศมีความต้องการสินค้าที่แตกต่างกัน
แต่ในบางครั้งความนิยมของตลาดนั้น ๆ ได้ขยายความนิยมไปสู่ตลาดอื่น ๆ
อันส่งผลให้บริษัทส่งสินค้าที่มีความหลากหลายอยู่อย่างเสมอ

-   ลูกค้าเป้าหมาย

กลุ่มลูกค้าเป้าหมายของบริษัทจะต้องเป็นกลุ่มผู้ซื้อที่มีศักยภาพในการสั่งได้ตาม Minimum Order
ของบริษัท นอกจากนี้ลูกค้าเป้าหมายจะต้องเป็นลูกค้าที่มีฐานะการเงินที่มั่นคง
เป็นลูกค้าที่มีการพัฒนาตามระบบการจัดจำหน่ายสมัยใหม่ ไม่ว่าจะเป็นลูกค้าที่ขายผ่าน Cable TV
ลูกค้าที่ขายผ่าน E – Commerce หรือลูกค้าที่เป็นกลุ่ม Special Brand เหล่านี้เป็นต้น
ซึ่งกลุ่มลูกค้าเป้าหมายเหล่านี้จะนำไปขายต่อให้กับลูกค้ารายย่อยซึ่งเป็นลูกค้าระดับปานกลาง
ที่ต้องการซื้อเครื่องประดับอัญมณีในราคาไม่แพงมากนัก และเปลี่ยนได้บ่อยตามสมัยนิยม

ในส่วนของการขายปลีก จะขายภายใต้เครื่องหมายการค้า Prima Gold ซึ่งเป็นเครื่องประดับทอง
24K มีราคาสูง เน้นการออกแบบที่สวยงาม ต้องใช้ช่างมีฝีมือในการผลิต เน้นลูกค้าระดับบน
นอกจากนี้บริษัทและบริษัทย่อยเพิ่งเริ่มดำเนินการขายปลีกเครื่องประดับเงิน
ภายใต้เครื่องหมายการค้า Esse ซึ่งจะเน้นไปที่กลุ่มลูกค้าทำงาน และวัยรุ่น มีราคาไม่แพง

-   นโยบายการกำหนดราคา

การกำหนดราคาขายนั้น ได้กำหนดไว้ที่มาตรฐานเดียวกัน
แต่จะแตกต่างกันตรงที่การให้ส่วนลดที่แตกต่างกันไปในแต่ละราย ซึ่งขึ้นอยู่กับปริมาณการสั่งของลูกค้า
ลักษณะการสั่งของลูกค้า ความต้องการการบริการจากบริษัทมากหรือน้อยลงเพียงใด
รวมถึงความต้องการพิเศษอื่น ๆ เป็นต้น

การจำหน่ายและช่องทางการจำหน่าย

  - สัดส่วนการจำหน่ายจากยอดขาย ปี 2544 ในแต่ละวิธี

  %

  ----------------------------------- ----------------------- -----------
  1. ขายผ่านบริษัทย่อย                                            39

  2. ขายตรง                                                   44

  3. ขายปลีก                                                   13

  4. ขายผ่านแฟรนไชส์                                            4

                                                              100
  ----------------------------------- ----------------------- -----------

  บริษัทได้ดำเนินการดังนี้

  ขายผ่านบริษัทย่อย

จัดตั้งบริษัทย่อย 6 แห่ง เพื่อดำเนินการจัดจำหน่ายเครื่องประดับอัญมณีในประเทศนั้น ๆ
สำหรับลูกค้าที่ต้องการซื้อสินค้าหรือบริการผ่านบริษัทย่อยดังกล่าว

  1&2) Pranda North America, Inc. / Crystaline North America, Inc. ในรัฐ
  Rhode Island ประเทศสหรัฐอเมริกา

  3) H. Gringoire s.a.r.l ปารีส ประเทศฝรั่งเศส

  4) Pranda UK Ltd. ลอนดอน ประเทศอังกฤษ

  5) Pranda Vietnam
  เป็นทั้งฐานการผลิตและจัดจำหน่ายในประเทศเวียดนามภายใต้เครื่องหมายการค้า Esse
  และส่งออกมายังบริษัทเพื่อให้บริษัทส่งออกไปยังลูกค้าต่อไป

  6) Pranda Singapore Pte. Ltd. เป็น Investment Company
  เพื่อลงทุนจัดตั้งบริษัทย่อย คือ Pranda Acceptance Sdn. Bh. ในประเทศมาเลเซีย
  ดำเนินการจัดจำหน่ายในประเทศมาเลเซีย (หยุดดำเนินกิจการในปี 2543) และจัดตั้งบริษัทร่วม
  คือ P.T. Pranda SCL ในประเทศอินโดนีเซีย เพื่อเป็นฐานการผลิตภายใต้เครื่องหมายการค้า
  Prima Gold / Gold Mart / Gold Gaya / Batik Silver / Eighteen K by
  Prima Gold และจัดจำหน่ายในอินโดนีเซีย และเพื่อการส่งออก

  ขายตรง (Direct Shipment)

จัดจำหน่ายตรงไปยังลูกค้าในประเทศต่าง ๆ ทั่วโลก เช่น สหรัฐอเมริกา แคนาดา ฝรั่งเศส
อังกฤษ เยอรมัน อิตาลี บราซิล สเปน ยุโรป รัสเซีย เอเซีย - แปซิฟิก ออสเตรเลีย ญี่ปุ่น
ตะวันออกกลาง

  ขายแฟรนไชส์ (Franchise)

ขายแฟรนไชส์ไปในเอเซียแปซิฟิกและตะวันออกกลาง และผู้รับแฟรนไชส์ ดำเนินการเปิด Shop
และ Counter ในศูนย์การค้าสำคัญ ๆ ในประเทศนั้น ๆ เช่น อินโดนีเซีย ฟิลิปปินส์ ดูไบ อียิปต์
เวียดนาม ปากีสถาน เป็นต้น
โดยบริษัทจะได้รับผลตอบแทนที่เป็นจำนวนคงที่และอัตราร้อยละจากยอดขายขึ้นอยู่กับ Market size
ของแต่ละประเทศและค่าใช้จ่ายของบริษัทในการลงทุน
บริษัทมีนโยบายที่จะขยายการขายแบบแฟรนไชส์ไปยังประเทศที่ยังไม่ได้มีลูกค้ามากนัก
เพื่อที่จะให้ผู้ซื้อแฟรนไชส์ซึ่งมีความเชี่ยวชาญด้านการตลาดในประเทศนั้น ๆ ทำการขาย
อันจะทำให้บริษัทไม่ต้องลงทุนมากนัก

ขายปลีก (Retailer)

จัดตั้ง Shop และ Counter ในศูนย์การค้าสำคัญทั้งในกรุงเทพฯ และต่างจังหวัด

-   ลักษณะของลูกค้า

  สามารถแบ่งตามประเภทของกิจการได้ดังนี้

  1) กลุ่มที่ขายทาง Cable TV รวมถึงที่ผ่าน E-Commerce เช่น QVC, Home Shopping
  Network

  2) กลุ่มที่ขายผ่าน Catalogue เช่น Otto Versand, ARGOS, KLINGEL

  3) กลุ่ม Discount Stores เช่น Wal-Mart, K-Mart

  4) กลุ่ม Department Stores เช่น Macy, J.C. Penney, Kaufhof

  5) กลุ่ม Chain Stores เช่น Signet, Christ Juweliere Und Uhrmacher, Ben
  Bridge

  6) กลุ่มผู้ผลิตที่มีแบบของตัวเอง และกลุ่ม Wholesalers หรือ ผู้ค้าส่ง

ลูกค้าข้างต้นส่วนใหญ่เป็นลูกค้าที่มีความสัมพันธ์อันยาวนานกับบริษัท ติดต่อค้าขายกันมาอย่างต่อเนื่อง
ลูกค้ารายใหญ่ 10 รายแรกคิดเป็นร้อยละ 19 ของยอดขาย

สัดส่วนการขายให้ลูกค้า 10 รายแรกต่อยอดขายรวม

  ----------------------- ---------- ---------- --- --------- --- --------
                                     2544           2543          2542

  ลูกค้ารายใหญ่ 10 รายแรก               19 %           13 %          22 %
  ----------------------- ---------- ---------- --- --------- --- --------

(2) ภาวะอุตสาหกรรมและการแข่งขัน

จากข้อมูลของสถาบันวิจัยและพัฒนาอัญมณีและเครื่องประดับแห่งชาติ (สวอ.)
โดยความร่วมมือของกรมศุลกากรไทย
แสดงถึงการส่งออกอัญมณีและเครื่องประดับอัญมณีทั้งหมดของไทยในปี 2543 มีมูลค่า 69,359
ล้านบาท และเพิ่มขึ้นเป็น 81,289 ล้านบาทในปี 2544 คิดเป็นอัตราการเติบโตประมาณร้อยละ 17
ซึ่งรวมถึงการส่งออกเครื่องประดับอัญมณีแท้และเทียม มูลค่า 35,550 ล้านบาทในปี 2543
และเพิ่มขึ้นเป็น 46,816 ล้านบาทในปี 2544 บริษัท และบริษัทย่อย มีมูลค่าขายส่งออกในปี 2544
เป็น 1,942 ล้านบาท คิดเป็นประมาณร้อยละ 4.2
ของมูลค่าส่งออกเครื่องประดับอัญมณีแท้และเทียมของไทย

อุตสาหกรรมการผลิตเครื่องประดับอัญมณีในปัจจุบัน ในเรื่องของแรงงาน
ประเทศไทยยังได้เปรียบคู่แข่งขันโดยเฉพาะฝีมือการเจียระไนพลอยซึ่งไทยยังเป็นศูนย์กลางของการเจียระไนพลอยที่สำคัญของโลกและฝีมือในการผลิตเครื่องประดับอัญมณี
แม้ไทยจะมีค่าแรงที่สูงกว่า หลายประเทศ อาทิ จีน เวียดนาม อินโดนีเซีย และ อินเดีย
แต่แรงงานไทยยังมีข้อได้เปรียบตรงที่มีฝีมือที่สูงกว่า
ดังนั้นเพื่อเป็นการรักษาขีดความสามารถการแข่งขันในตลาดระดับล่าง บริษัท
จึงได้ขยายการผลิตไปยังประเทศอินโดนีเซีย และเวียดนาม ในช่วงหลายปีที่ผ่านมา

ถึงแม้ไทยต้องนำเข้าวัตถุดิบทั้งอัญมณีและโลหะมีค่าเกือบทั้งหมด
แต่ไทยก็ยังคงความได้เปรียบในการแข่งขัน เพราะทางภาครัฐมีนโยบายเก็บภาษีนำเข้าเป็นศูนย์
อย่างไรก็ตามยังคงมีส่วนประกอบในการผลิตเครื่องประดับอัญมณี
ที่ยังต้องเสียภาษีนำเข้าในอัตราที่สูงถึงร้อยละ 10 - 20 ในขณะที่ประเทศคู่แข่งขันบางประเทศ
โดยเฉพาะเบลเยี่ยม อิสราเอล สหรัฐอเมริกา ฮ่องกง และ เกาหลี
เสียภาษีนำเข้าในอัตราที่ต่ำกว่ามาก ในประเด็นนี้
บริษัทจึงเป็นผู้หนึ่งที่มีบทบาทสำคัญในการผลักดันและติดตามให้ภาครัฐพิจารณาลดภาษีนำเข้าส่วนประกอบ
เพื่อให้ไทยคงความได้เปรียบในการแข่งขันในตลาดโลก แต่ไทยก็ยังคงมีปัญหาพื้นฐานด้านการผลิต
อาทิ การขาดแคลนช่างฝีมือเฉพาะด้าน ความซับซ้อนของระเบียบพิธีทางศุลกากร ระบบขนส่ง
และโครงสร้างอัตราภาษี การขาดแคลนวัตถุดิบ
และความเชื่อมโยงของอุตสาหกรรมตั้งแต่ต้นน้ำถึงปลายน้ำ

ด้านการตลาด บริษัทได้เห็นความสำคัญและศักยภาพของการตลาดแนวใหม่
ในยุคแห่งเทคโนโลยีสารสนเทศ
จึงได้พัฒนาระบบเครือข่ายเพื่อรองรับการแข่งขันที่นับวันจะทวีความรุนแรงมากขึ้น
โดยการปรับธุรกิจสู่ระบบพาณิชย์อิเล็กทรอนิกส์ ในลักษณะธุรกิจต่อธุรกิจ (Business to
Business) เพื่อโอกาสทางการตลาดมากขึ้น อีกทั้งยังเป็นการปรับประสิทธิภาพขององค์กร
ให้มีความสะดวก คล่องตัว ถูกต้องแม่นยำ และลดต้นทุนมากขึ้นอีกด้วย
นอกจากนี้ทางบริษัทมีนโยบายที่ชัดเจนในการปรับปรุงขบวนการและขั้นตอนการผลิตเพื่อรักษามาตรฐานของสินค้า
และที่สำคัญบริษัทยังประสบความสำเร็จในการสร้าง Brand Name
ของตนเองจนเป็นที่ยอมรับในตลาดโลก

  ขนาดแนวโน้มการเติบโตและการพัฒนาอุตสาหกรรม

อุตสาหกรรมอัญมณีได้ถูกบรรจุอยู่ใน 1 ใน 7 ของอุตสาหกรรมหลักที่รัฐให้การสนับสนุนอย่างเต็มที่
เพื่อเป็นหนึ่งในอุตสาหกรรมที่จะผลักดันการเปิดการค้าเสรี ทั้งในกรอบของ APEC และ AFTA
เพราะรัฐเล็งเห็นความมีศักยภาพในอุตสาหกรรมนี้ในอนาคต มาตรการต่าง ๆ
ที่รัฐให้ความช่วยเหลือได้แก่

1.  รัฐได้ลดภาษีนำเข้าวัตถุดิบรวมถึงเงิน ทอง และส่วนประกอบต่าง ๆ ทั้งหมดให้เหลือ 0%
    อีกทั้งการยกเว้นการชำระภาษีมูลค่าเพิ่มจากการนำเข้าทองคำและได้มีการพยายามขอยกเว้นการชำระภาษีมูลค่าเพิ่มจากการนำเข้าวัตถุดิบอื่นๆ
    เพื่อการผลิต

2.  การสนับสนุนให้ไทยเป็นศูนย์กลางการผลิตอัญมณีของโลก
    โดยรัฐได้ให้งบสนับสนุนเพื่อให้เอกชนเสาะแสวงหาวัตถุดิบจากทุกมุมโลก
    แล้วนำวัตถุเจียระไนที่เมืองไทย เนื่องจากเรามีช่างที่มีฝีมือประมาณ 6 แสนคน

3.  รัฐสนับสนุนให้เสาะแสวงหาตลาดใหม่และรักษาฐานตลาดเก่าโดยการสนับสนุนดังกล่าวได้ถูกกระทำผ่านองค์กรต่างๆ
    ของรัฐเช่น สภาหอการค้า กรมส่งเสริมการส่งออก เป็นต้น

4.  ได้มีการจัดตั้งสถาบันอัญมณีโดยได้รับความร่วมมือจากรัฐบาล ตลอดจนหน่วยงานเอกชน
    สมาคมผู้ค้าอัญมณีโดยมีจุดประสงค์ให้ไทยเป็นศูนย์กลางอัญมณีของโลก

มาตรการเหล่านี้ถือเป็นมาตรการที่รัฐต้องการส่งเสริมอุตสาหกรรมนี้ให้เติบโต และเล็งเห็นว่า
อุตสาหกรรมนี้สามารถแข่งขันได้
โดยพิจารณาจากมูลค่าการส่งออกอัญมณีและเครื่องประดับอัญมณีที่เพิ่มขึ้นถึง ร้อยละ 17 ในปี 2544

  จำนวนและขนาดของคู่แข่งขัน ส่วนแบ่งตลาด ความยากและง่าย

เนื่องจากเป็นอุตสาหกรรมที่ต้องใช้เงินทุนจำนวนมาก และใช้ประสบการณ์ยาวนาน
รวมทั้งการสร้างสัมพันธ์ที่ดีกับลูกค้าอย่างต่อเนื่อง
ดังนั้นการเข้ามาเป็นผู้ประกอบการที่มีศักยภาพในอุตสาหกรรมนี้อาจทำได้ยาก
ตัวอย่างลูกค้าที่ขายผ่าน TV
เป็นลูกค้าที่มีความต้องการในการสั่งปริมาณมากและต้องเป็นสินค้าที่มีคุณภาพ
แต่มีบริษัทผู้ผลิตไม่กี่รายในโลกที่สามารถผลิตได้ตามความต้องการของลูกค้ากลุ่มนี้
ซึ่งบริษัทก็ได้รับคำสั่งซื้อจากลูกค้าที่ขายผ่าน TV อย่างสม่ำเสมอ เนื่องจากมีราคาเหมาะสม
และควบคุมคุณภาพให้คงที่ได้ตามแบบที่ลูกค้ากำหนด

  อำนาจต่อรองของผู้ซื้อและผู้ขาย

บริษัทมีนโยบายการกระจายความเสี่ยงโดยขายหลายประเทศและจะไม่ขายให้ลูกค้ารายใดเกิน 30%
เท่ากับเป็นการลดความเสี่ยงและเพิ่มอำนาจการต่อรองให้กับบริษัท
เพราะไม่จำเป็นต้องผูกมัดกับบริษัทใดบริษัทหนึ่ง

+------------------+--------------+--------------+---------+----------+
| ป                | จำนวน &      |              | ส่วน     | ความ     |
| ระเภทสินค้าของบริษัท | ขนาดของคู่แข่ง  |              | แบ่งตลาด | ยาก/ง่ายข |
|                  |              |              | ของบริษัท | องการมีคู่แ |
|                  |              |              |         | ข่งรายใหม่ |
+------------------+--------------+--------------+---------+----------+
|                  | ในประเทศ     | ต่างประเทศ    |         |          |
+------------------+--------------+--------------+---------+----------+
| - เครื่องประดับทอง  | แทบไม่มี / ต่ำ  | ไม่กี่ราย /     | สูง      | ยาก      |
| 24 K             |              | ปานกลาง      |         |          |
|                  | ปานกลาง /    |              | สูง      | ยาก –    |
| -                | ปานกลาง      | น้อย /        |         | ปานกลาง  |
|   เครื่องประดับอัญมณี |              | ปานกลาง      | ปานกลาง |          |
|                  | ปานกลาง /    |              |         | ง่าย      |
| ร                | ใหญ่          | มาก / ใหญ่    | ปานกลาง |          |
| ะดับกลุ่มราคากลาง - |              |              |         | ปานกลาง  |
| สูง               | มาก /        | ปานกลาง /    |         |          |
|                  | ปานกลาง      | ปานกลาง      |         |          |
| -                |              |              |         |          |
|   เครื่องประดับอัญมณี |              |              |         |          |
|                  |              |              |         |          |
| ร                |              |              |         |          |
| ะดับกลุ่มราคากลาง - |              |              |         |          |
| ล่าง              |              |              |         |          |
|                  |              |              |         |          |
| - เครื่องประดับเงิน  |              |              |         |          |
+------------------+--------------+--------------+---------+----------+

  หมายเหตุ: เป็นข้อมูลจากผู้บริหารของบริษัท

1. เกณฑ์ในการกำหนดความยาก/ง่ายของการมีคู่แข่งรายใหม่
พิจารณาจากจำนวนเงินลงทุนทั้งในส่วนของวัตถุดิบ เครื่องจักร ถ้าหากให้เงินลงทุนสูง
และต้องการใช้นักออกแบบสินค้า และแรงงานฝีมือที่มีคุณภาพก็จะมีความยากในการเข้ามาในธุรกิจ

  2. ตัวอย่างของคู่แข่งเครื่องประดับทอง 24 K ในประเทศมีเพียงรายเดียว คือ โกลด์มาสเตอร์

(3) การจัดหาผลิตภัณฑ์หรือบริการ

  (ก) กำลังการผลิตและปริมาณการผลิต

บริษัทใช้การผลิตแบบ Mass Production สำหรับงานในกลุ่ม Silver ส่วนงานในกลุ่ม High &
Medium ซึ่งเป็น “งานทอง” จะใช้การผลิตแบบจิวเวลรี่ชั้นสูง ใช้ช่างฝีมือ
และเครื่องจักรอันทันสมัยโดยบริษัทจะมีเทคโนโลยีการผลิตของบริษัทเอง
ซึ่งทำให้สินค้าเครื่องประดับอัญมณีออกมามีความสวยงาม ทนทาน และกรรมวิธีการผลิต
จะมีส่วนสูญเสียต่ำ

การผลิตและการขายมีลักษณะเป็นฤดูกาล คือ ความต้องการของผู้ซื้อสุดท้าย (ผู้บริโภค)
จะมากในช่วงเทศกาลคริสต์มาสและปีใหม่ แต่ก็มิได้ส่งผลกระทบต่อการดำเนินธุรกิจของบริษัท
เพราะบริษัท สามารถควบคุม และวางแผนการผลิตได้เป็นอย่างดี ในปี 2542 – 2544 บริษัท
มีปริมาณการขายแยกเป็น 4 ไตรมาส ดังนี้

  --------------- -- -------- -- ----- -- -------- -- ----- -- -------- -- -----
                     ปี 2544               ปี 2543               ปี 2542      
                     (2001)               (2000)               (1999)      

  ไตรมาส             ล้านบาท      %        ล้านบาท      %        ล้านบาท      %

  1                  432         25       335         19       418         25

  2                  413         24       368         21       364         22

  3                  414         24       484         28       405         24

  4                  450         27       554         32       472         29

  รวม 4 ไตรมาส       1,709       100      1,741       100      1,659       100
  --------------- -- -------- -- ----- -- -------- -- ----- -- -------- -- -----

-   กำลังการผลิตและปริมาณการผลิต 3 ปีที่ผ่านมา

[TABLE]

- อัตราการใช้กำลังผลิต

  บริษัทจะใช้อัตรากำลังการผลิตให้เป็นไปตามนโยบาย Tax Planning เพื่อประโยชน์สูงสุด

ของผู้ถือหุ้นและผู้ลงทุน

  - อัตราเพิ่มของปริมาณการผลิตตามจำนวนหน่วย

  เป็นไปตามนโยบายภาษีอากร

  - จำนวนกะที่ผลิตได้ จำนวนกะที่ผลิตจริง

  บมจ. แพรนด้า จิวเวลรี่ จะใช้จำนวนกะเพียง 1 กะ เท่านั้น เนื่องจากวัตถุดิบเป็นของมีค่า

ไม่ควรมีการส่งมอบระหว่างกะ เนื่องจากยากในการควบคุม ดังนั้นจำนวนกะที่ผลิตจริงจึงเป็นเพียง
1 กะเท่านั้น หากงานมีปริมาณมากและเร่งด่วน
บริษัทจะให้พนักงานทำงานล่วงเวลาเพื่อเพิ่มรายได้ให้กับพนักงาน

- วัตถุดิบ และผู้จำหน่ายวัตถุดิบ (Supplier)

วัตถุดิบ แยกเป็น - โลหะ (gold, silver & alloy)

- Component

- อัญมณี

  - อื่น ๆ

[TABLE]

[TABLE]

[TABLE]

แหล่งที่มาของวัตถุดิบ

  1. โลหะ (ทองคำ/เนื้อเงิน/อัลลอย) สั่งจากตัวแทนจำหน่ายในสิงคโปร์ สหรัฐอเมริกา อังกฤษ

2. ส่วนประกอบ สั่งจากตัวแทนจำหน่ายในอิตาลี และผู้ผลิต

ในประเทศ

3. อัญมณี สั่งจากตัวแทนจำหน่ายหรือพ่อค้าคนกลาง ในกรุงเทพฯ
และมีบางส่วนที่สั่งจากต่างประเทศ

4. อื่น ๆ สั่งจากตัวแทนจำหน่ายในประเทศ

ต้นทุนโลหะทองคำ เนื้อเงิน และอัลลอย ที่นำมาทำตัวเรือนเครื่องประดับอัญมณี ในระหว่างปี 2541
– 2544 จะมีต้นทุนประมาณ 50 % และสามารถแสดงการเปลี่ยนแปลงราคาได้ดังนี้

  ----------------- -- ---------- --- ---------- --- ---------- --- ---------
  หน่วย : บาท/กรัม                                                    

                       2544           2543           2542           2541

  ราคาโลหะทองคำ        392.51         363.37         341.46         341.46

  ราคาโลหะเนื้อเงิน       6.39           6.84           6.67           6.15
  ----------------- -- ---------- --- ---------- --- ---------- --- ---------

ผู้จำหน่าย บริษัทจะกระจายการจัดซื้อไปยังผู้จำหน่ายหลายรายไม่ให้เกิน 30% ต่อราย
และบริษัทมีความสัมพันธ์ที่ดีต่อกันในเชิงการค้า ดังนั้นบริษัทจะไม่ได้รับผลกระทบใด ๆ
หากมีการเปลี่ยนแปลง/สูญเสียผู้จำหน่ายรายนั้น ๆ ไป

ขั้นตอนการผลิตและเทคโนโลยีการผลิต

ขั้นตอนการผลิตโดยย่อมีดังนี้

1. ออกแบบและขึ้นพิมพ์

(Design + Model Maker)

2. ฉีดเทียน & หล่อ

Waxing & Casting

3. แต่งตัวเรือน

Drafted Polishing

4. ฝัง

Setting

5. ขัดตัวเรือน

Detailed Polishing

6. ชุบ

Plating - Gold

- Rhodium

7. ตรวจสอบคุณภาพ

Quality Control

8. เข้าคลัง & หีบห่อ

Store & Packing

9. ส่งออก

Export

ขั้นตอนการทำอัญมณีเครื่องประดับ

ออกแบบ หล่อ แต่งตัวเรือน

ขัดตัวเรือน ประดับอัญมณี

ชุบเคลือบผิว ตรวจสอบคุณภาพ

ส่งออก คลังสินค้า

กิจกรรมการผลิต ของ แพรนด้า จัดเป็น Labor Intensive
เพราะบริษัทสร้างงานและใช้แรงงานฝีมือเป็นพลังขับเคลื่อนสำคัญในการผลิตเครื่องประดับอัญมณี

-   ความเพียงพอของเครื่องจักรและบุคลากร

ในปัจจุบันบริษัทมีเครื่องจักรและบุคลากรเพียงพอ กับการผลิตในปัจจุบัน
ส่วนเทคโนโลยีใหม่นั้นไม่สามารถมาทดแทนแรงงานฝีมือได้
เนื่องจากอุตสาหกรรมนี้เป็นกิจการที่ใช้แรงงานที่มีฝีมือเป็นหลัก

-   ความเป็นไปได้ที่จะถูกทดแทนด้วยเทคโนโลยี

เทคโนโลยีใหม่ไม่สามารถทดแทนได้ แต่อาจมาช่วยให้รวดเร็วขึ้น
หรือมาเป็นตัวประกอบทำให้การผลิตดูดีขึ้น

-   ความสามารถความจำเป็นและค่าใช้จ่ายในการปรับเครื่องจักรให้แข่งขันได้

เมื่อถึงจุดหนึ่งที่เครื่องจักรซึ่งเป็นตัวประกอบในอุตสาหกรรมจิวเวลรี่เริ่มเสื่อมสภาพลง
หรือล้าสมัยลง บริษัทจะทำการเปลี่ยนเครื่องจักรทันที แต่ในปัจจุบันยังไม่มีความจำเป็น

(ข) ผลกระทบต่อสิ่งแวดล้อม

บริษัท ไม่เคยมีประวัติการกระทำผิดต่อสิ่งแวดล้อม อุตสาหกรรมจิวเวลรี่
จะไม่มีผลกระทบต่อสิ่งแวดล้อมเพราะของเหลือทุกส่วนบริษัทจะเก็บไว้เพื่อทำการ Refine
และนำกลับมาเป็นวัตถุดิบเพื่อผลิตใหม่

(4) งานที่ยังไม่ได้ส่งมอบ

  - ไม่มี -